Ieva Kačinskaitė-Urbonienė

Ieva Kačinskaitė-Urbonienė (g. 1990 m. rugpjūčio 25 d. Kėdainiai) – Lietuvos politikė. 

Buvo Vilniaus miesto tarybos narė, Seimo Pirmininko patarėja, Darbo partijos pirmininko Valentino Mazuronio pavaduotoja, partijos atsakingoji sekretorė. Seimo narė.

Biografija 
2009 m. baigė Kėdainių Šviesiąją gimnaziją. Nuo 2009 m. iki 2013 m. - politologijos bakalauro studijas Vilniaus universiteto Tarptautinių santykių ir politikos mokslų institute. 2015 m. baigė ekonomikos magistrantūros studijas Vilniaus universitete.

Politinė veikla 
2005 m. įsitraukė į Jaunimo organizacijos DARBAS (JOD) Kėdainių skyrių , išrinkta į IV Lietuvos mokinių parlamentą (atstovavo Kėdainių raj. jaunimui). 2006 m.  įsitraukė į Kėdainių rajono mokinių tarybos bei Kėdainių rajono savivaldybės Jaunimo reikalų tarybos veiklą, tapo JOD Kėdainių skyriaus pirmininke, buvo Kėdainių Šviesiosios gimnazijos prezidentė.

2007 m. dirbo Viktoro Fiodorovo padėjėja Kėdainiuose. JOD Politinio komiteto pirmininkė. Darbo partijos atstovės Europos Parlamente Justinos Vitkauskaitės-Bernard asistentė. 2013–2015 m. Seimo pirmininkės Loretos Graužinienės sekretoriato patarėja vidaus politikai. Vėliau buvo išrinkta Darbo partijos pirmininko Valentino Mazuronio pavaduotoja, pradėjo dirbti partijos atsakingąja sekretore, šiuo metu vadovauja partijos sekretoriatui ir taip pat yra europarlamentaro V. Mazuronio padėjėja. 

2011–2015 m. Vilniaus miesto savivaldybės tarybos narė. Vilniaus miesto savivaldybės Gyvūnų globos ir apsaugos komisijos narė. I. Kačinskaitė-Urbonienė įsivėlė į incidentą, kai per svarbų balsavimą nebuvo Vilniaus miesto tarybos posėdžių salėje, nors elektroninė balsavimo sistema rodė ką kita. Ši techninė klaida galėjo pakenkti politikės įvaizdžiui, tačiau tyrimas labai greitai buvo nutrauktas, nes nebuvo įžvelgta jokių politikės veiksmų, pažeidžiančių Lietuvos Respublikos įstatymus ar savivaldybės tvarką. 

2014 m. balandžio pabaigoje I. Kačinskaitė-Urbonienė Darbo partijai paaukojo 40 tūkst. litų, o gegužę – 4 tūkst. litų pervedė į buvusio kandidato į prezidentus Artūro Paulausko rinkimų sąskaitą. Tai buvo viešojoje erdvėje sukėlė diskusiją, tačiau Valstybinė mokesčių inspekcija išnagrinėjusi I. Kačinskaitės-Urbonienės pajamų ir turto deklaracijas, finansinę situaciją pažeidimų nerado. 

Darbo partijos (DP) Vilniaus skyriaus narė, Jaunimo organizacijos DARBAS pirmininkė, DP prezidiumo narė. Darbo partijos 
kandidatė į 2014-2019 metų Europos Parlamentą.. 

2020 m. išrinkta į LR Seimą daugiamandatėje apygardoje.

Šeima
Ištekėjusi. Vyras Simonas Urbonas, kuria reklaminius klipus, dirbo laidoje „Makaliaus kelionės“, projekte „Užkariauti pasaulį per 100 dienų“, turi savo įmonę UAB"Legal Guns".

Šaltiniai 

Vilniaus politikai
Seimo nariai